【封面荐读】莺啼序•调寄红海滩封
面
荐
读
莺啼序•调寄红海滩/雪域魂
流年几番冷暖，趁芳华去路。梦偏好、随往辽天，驾朵苍海云絮。渚滩阔、晴空洗彻，风轻偶拂衣襟处。敞虚怀、融入秋初，为寻朝暮。
草色繁红，水影透碧，恰微烟淡雾。向涯际、难辨汪洋，霎时方住新雨。是谁人、铺霞织锦，覆宽广、连池千亩。可惊眸，浮烁无边，日光如镀。
身依芳馥，指弄葱茏，栈桥许慢步。更点缀、蓼花成簇，荻荡疏密，鹤舞鸥鸣，几行鹓鹭。渔歌欸乃，拖纲悬网，纷纷帆片桅杆系，待归航、笑脸频摇橹。亭台侧耳，潮声隐隐堪听，竟日不复间阻。
忧愁顿减，境界遥凭，感此中逸趣。者第次飘然游遍，把盏当楼，泼墨留题，百般佳句。风骚自古，兴衰何叹，清嘉应许舒心致，况由来、颠倒曾倾慕。休言浑忘归期，却道衷肠，壮哉莫误！
----
注：与寒山子有约，试写一篇红海滩作记